ഉപതെരഞ്ഞെടുപ്പിൽ തങ്ങൾക്കനുകൂലമായ ഫലം ലഭിക്കാൻ ഡയറക്റ്ററി രഹസ്യമായി പണം ചെലവഴിച്ചെങ്കിലും, കണക്കുകൂട്ടലുകൾക്കെതിരായി തീവ്രഇടതുപക്ഷത്തിന് ഗണ്യമായ സീറ്റുകൾ ലഭിച്ചു. നെപോളിയന്റെ സഹോദരൻ ലൂസിയെൻ ബോണപാർട്ട് അധോസഭാംഗമായി തെരഞ്ഞെടുക്കപ്പെട്ടിരുന്നു. ഫ്ലോറിയൽ 22-ന് ഡയറക്റ്ററി അംഗങ്ങൾ ഏകപക്ഷീയമായി മുപ്പതോളം മണ്ഡലങ്ങളിലെ തെരഞ്ഞെടുപ്പു അസാധുവായി പ്രഖ്യാപിച്ച് തീവ്രഇടതുപക്ഷക്കാരാണെന്ന് സംശയം തോന്നിയ നൂറിൽപ്പരം അംഗങ്ങളെ അധോസഭയിൽ നിന്നു സ്ഥാനഭൃഷ്ടരാക്കി. ഈ നീക്കം രണ്ടുസഭകളേയും കൂടുതൽ പ്രക്ഷുബ്ധമായി. എങ്കിലും ഡയറക്റ്ററി ഉറച്ച നിലപാടെടുത്തു. 
പ്രയറിയാൽ ഒന്നിന് ( 1798 മെയ് 20) ഭരണഘടനപ്രകാരം സ്ഥാനമൊഴിഞ്ഞ ഡയറക്റ്റർ നുഷേറ്റിനു പകരം, ജർമൻ പ്രവിശ്യയിലെ അംബാസഡറായിരുന്ന ട്രെയിലാഡ് ഡയറക്റ്ററിയിൽ അംഗമായി ചേർന്നു.. ട്രെയിലാഡിന്റെ അംബാസഡർസ്ഥാനത്തിന്റെ കാലാവധി പിന്നേയും ഏതാനും മാസങ്ങൾ കഴിഞ്ഞേ തീരുമായിരുന്നുള്ളു. വിപ്ലവവർഷം III-ലെ ഭരണഘടനയനുസരിച്ച് ഉദ്യോഗകാലാവധി കഴിഞ്ഞ് ഒരു വർഷത്തെ ഇടവേളക്കുശേഷമേ പുതിയൊരു ഔദ്യോഗികപദവിയിൽ ചേരാൻ അനുമതിയുണ്ടായിരുന്നുള്ളു. പക്ഷെ ട്രെയിലാഡിനെ ഡയറക്റ്ററിയിൽ അംഗമായി ചേർക്കുന്ന സമയത്ത് ആരും ഇതേക്കുറിച്ച് ഗൗരവമായി ചിന്തിച്ചില്ല. . 
പതനം
ഫ്ലോറിയാൽ 22, വിപ്ലവവർഷം VI(11 മെയ് 1798)
പ്രയറിയാൽ VI-ഫ്ലോറിയാൽ VII (ജൂൺ-1798-മെയ് 1799)
പശ്ചാത്തലം